ທໍານຽບຂາວ ກໍາລັງຄັດເລືອກຊື່ ຜູ້ທີ່ຈະເປັນ ປະທານທະນາຄານໂລກ ຄົນຕໍ່ໄປ (ເບິ່ງວີດີໂອ)
ປະທານທະນາຄານ​ໂລກ ທ່ານ Robert Zoellick. ຈະໄດ້​ອອກ​ຈາກ​ຕໍາ​ແໜ່​ງ ​ເວລາ​ວາລະ​ໃນ​ການ​ຮັບ​ໜ້າທີ່​ຂອງ​ທ່ານ ​ໝົດ​ອາຍຸ​ລົງ​ ໃນ​ເດືອນ​ມິຖຸນານີ້
ທ່ານຈອນ ແຄຣີ ສະມາຊິກສະພາສູງສະຫະລັດ ແລະທ່ານນາງ ຊູຊານ ໄຣ້ຊ໌ ເອກອັກຄະ ລັດຖະທູດສະຫະລັດ ປະຈໍາອົງການສະຫະປະຊາຊາດ ມີລາຍງານວ່າອາດຈະຖືກສະເໜີຊື່ ໃຫ້ເປັນຫົວໜ້າທະນາຄານໂລກຄົນຕໍ່ໄປ ທ່ານ Indra Nooyi ປະທານແລະຫົວໜ້າບໍລິຫານຜູ້ຜະລິດເຄຶ່ອງດື່ມ PepsiCo ກໍມີລາຍ ງານວ່າ ໄດ້ມີຊື່ຢູ່ໃນບັນຊີທີ່ຖືກສະເໜີຈໍານວນບໍ່ເທົ່າໃດຄົນທີ່ລວບລວມໂດຍລັດຖະບານ ທ່ານໂອບາມາເພື່ອເຂົ້າຮັບຕໍາແໜ່ງແທນປະທານທະນາຄານໂລກທ່ານ Robert Zoellick ທ່ານ Zoellick ຈະໄດ້ອອກຈາກຕໍາແໜ່ງເວລາວາລະໃນການຮັບໜ້າທີ່ຂອງທ່ານໝົດອາຍຸ ລົງໃນເດືອນມິຖຸນາຕໍ່ໜ້ານີ້ ໂຄສົກຂອງທ່ານ ຈອນ ແຄຣີ ເວົ້າວ່າ ທ່ານແຄຣີບໍ່ໄດ້ຖືກທາບທາມກ່ຽວກັບຕໍາແໜ່ງທະ ນາໂລກດັ່ງກ່າວນີ້ແຕ່ຢ່າງໃດ ແລະເວົ້າວ່າບໍ່ມີຄວາມສົນໃຈ ພາຍໃຕ້ຂໍ້ຕົກລົງທີ່ບໍ່ເປັນທາງການຢ້ອນຄືນໄປປາງສົງຄາມໂລກຄັ້ງທີ່ສອງນັ້ນ ຕາມປະເພ ນີປະຕິບັດກັນມາ ສະຫະລັດຈະເປັນຜູ້ຖືກເລືອກເປັນປະ ທານທະນາຄານໂລກ ສ່ວນພາກ ພື້ນຢູໂຣບແມ່ນຖືກເລືອກໃຫ້ເປັນຜູ້ນໍາກອງທຶນສາກົນ IMF ແຕ່ພວກປະເທດເສດຖະກິດ ທີ່ກໍາລັງຈະເຣີນຂອງໂລກໂດຍສະເພາະກຸ່ມປະເທດທີ່ມີຊື່ຫຍໍ້ວ່າ BRICS ຊຶ່ງໝາຍເຖິງປະ ເທດ Brazil, Russia, India, China ແລະອາຟຣິກາໃຕ້ ໄດ້ພາກັນຮຽກຮ້ອງໃຫ້ມີການ ດໍາເນີນການຄັດເລືອກທີ່ເປີດກວ້າງກວ່າເກົ່າເພື່ອບົ່ງຊື່ ຜູ້ທີ່ມີຄຸນນະວຸດທິສູງຈາກຫລາຍໆ ປະເທດ ພວກເຈົ້າໜ້າທີ່ທະນາຄານໂລກກໍາລັງລວບລວມເອົາຜູ້ທີ່ຈະມາຮັບຕໍາແໜ່ງແທນທ່ານ Zoellick ໄປຈົນເຖິງວັນທີ່ 23 ເດືອນມີນານີ້